OpenLLM-France/wikimedia huggingface dataset:
# Cortinarius melanotus

Cortinarius melanotus Cortinariaceae familiako onddo espezie bat da.
Sinonimoak: Gomphos melanotus, Cortinarius cotoneus var. melanotus.

## Deskribapena

Kapela: 3,5 eta 6 cm bitarteko diametrokoa, hondo hori-arre-oliba antzeko kolorekoa, diskoa ezkatetan bildutako fibrilaz estaliak, itxura hirtsutu-tomentoduna ematen diote, eta ertzerantz puntan banantzen dira, hondo argiagoan nabarmenduz.
Orriak: Arre-oliba antzeko kolorekoak, geroago kanela-oliba antzeko ilun kolorekoak.
Hanka: 6 cm inguruko luzerakoa eta 0,8 cm inguruko diametrokoa. Arre-oliba antzeko zurbil kolorekoa, eraztun antzeko eremu baten azpian, kolore bereko hondo baten gainean, fibrilaz osatutako arre-beltzaxka koloreko erretikula bat izaten du.
Haragia: Berdexkatik hori zikinera doan kolorekoa. Marroi kolorea hartzen du soda kaustikoarekin. Perrexil usain berezi bat jariatzen du.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Melanotus epitetoa grekotik dator, beltza, esan nahi duen, "melas" hitzetik. Bere fibrila beltzengatik.

## Jangarritasuna

Ez da jangarria.

### Nahasketa arriskua

Cortinarius cotoneus eta Cortinarius venetus espezieak badute antza.

## Sasoia eta lekua

Udan eta udazkenean. Hostozabalen eta koniferoen basoetan, lurzoru azidoetan eta karedunetan. Urria.

### Banaketa eremua

Mendebaldeko Kanada, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 222 or. ISBN 84-282-0865-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 133 or. ISBN 84-282-0541-X (T. 3). ISBN: 84-282-0538-8 (O.C.)..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) Velaz Vergara José Ignacio, Suarez Gil Angela. (2009). Banco de setas.
* ↑ Cortinarius melanotus: GBIF—the Global Biodiversity Information Facility.

## Kanpo estekak

* Datuak: Q12951441
* Multimedia: Cortinarius melanotus / Q12951441
# Mark Lester

Mark Lester (benetako izena, Mark A. Letzer; Oxford, 1958ko uztailaren 11 - ) Ingalaterrako aktore ohia da, ume gisa hainbat film luzetan parte hartu zuena 1960ko eta 1970eko hamarkadetan. Bere paperik garranzitsuena 1968ko Oliver! filmeko Oliver Twisten interpretazioa da, Charles Dickensen eleberrian oinarrituta. Melody filmean Daniel Latimerren papera egin zuen. Bi filmak Alan Parkerrek zuzendu zituen.
Zinematik erretiratu ostean, osteopata gisa lan egin du.

## Erreferentziak

* ↑ «BFI | Film & TV Database | LESTER, Mark» web.archive.org 2008-12-02 (Noiz kontsultatua: 2024-12-15).

## Kanpo estekak

* Datuak: Q620799
* Multimedia: Mark Lester / Q620799
# Fernando Rey Escalera

    Artikulu hau itzultzaileari buruzkoa da; aktorea gaitzat duena beste hau da: «Fernando Rey»
Fernando Rey Escalera (1961, Iruñea) itzultzailea da. Nafarroako Unibertsitatean Medikuntza eta kirurgian ikasketak izan arren, 1980ko hamarkada bukaeratik itzultzaile da Nafarroako administrazio publikoan. Halaber, hainbat literatura lan itzuli ditu euskarara.
2007ko itzulpengintzako Euskadi Literatur Saria irabazi zuen, Pereirak dioenez obragatik.

## Itzulpenak
### Euskarara ekarritakoak

* Irene Vallejo: Irakurketaren aldeko manifestua. Pamiela. 2024
* Irene Vallejo: Infinitua ihi batean. Liburuen asmakuntza Antzinaroko munduan. Txalaparta. 2021
* Natalia Ginzburg: Familiako lexikoa (2021, Igela)
* Alessandro Baricco: Odolik gabe (2020, Igela)
* Fleur Jaeggy: Proleterka (2018, Erein, Igela)
* Elena Ferrante: Abizen berriaren historia (2016, Igela)
* Elena Ferrante: Ume galduaren historia (2016, Igela)
* Elena Ferrante: Adiskide paregabea (2015, Igela)
* Dolores Redondo: Eskaintza ekaitzari (2014, Erein)
* Dolores Redondo: Hezurren ondarea (2013, Erein)
* Lorenza Mazzetti: Zerua gainbehera dator (2012, Igela)
* María Julia Díaz Garrido: Hegaztiak (2012, Pamiela, Kalandraka)
* Paula Carballeira: Smara (2012, Pamiela, Kalandraka)
* Andrea Camilleri: Hilabete bat Montalbanorekin (2011, Igela)
* Milena Agus: Kondesa esku-guria (2010, Denonartean)
* Milena Agus: Giltzurrun-harriak (2010, Denonartean)
* Antonio Tabucchi: Oker ttiki garrantzigabeak (2007, Alberdania, Elkar)
* Antonio Tabucchi: Porto Pimeko dama (2007, Alberdania, Elkar)
* Orhan Pamuk: Elurra (2007, Elkar)
* Rodrigo Muñoz Avia: Perfektuak (2007, Edebé-Giltza)
* Gianni Celati: Guizzardiren abenturak (2006, Igela)
* Antonio Tabucchi: Pereirak dioenez (2006, Igela)
* Gianni Celati: Paradisuko almanaka (2005, Igela)
* Agustín Fernández Paz: Piraten eskola (2005, Edebé-Giltza)
* Natalia Ginzburg: Gure etxeko kontuak (2004, Igela)
* Yasar Kemal: Ararat mendiaren sumina (2003, Elkar)
* Bohumil Hrabal: Zorrotz begiratutako trenak (2002, Alberdania, Elkar)
* Horace McCoy: Hobe nuen etxean gelditu (2002, Ibaizabal)
* Jan Neruda: Mala Stranako ipuinak (2001, Ibaizabal)
* Sir Arthur Conan Doyle: Sherlock Holmesen abenturak 2 (1997, Ibaizabal)
* Sir Arthur Conan Doyle: Sherlock Holmesen abenturak 1 (1997, Ibaizabal)

## Erreferentziak

* ↑ García Arguello, Xabier. (2007/11/12). «Burua eta bihotza erabili ezean, itzulitako testuak ez du bizirik» El País.
* ↑ Vallejo Moreu, Irene. (2019). Infinitua ihi batean : liburuen asmakuntza Antzinaroko munduan. ISBN 978-84-9172-252-6. PMC 1346942993. (Noiz kontsultatua: 2022-10-10).
* ↑ www.funtsak.com, Irene Vallejo Moreu. «Infinitua ihi batean - Fernando Rey Escalera (itzul.)» www.txalaparta.eus (Noiz kontsultatua: 2022-10-10).

## Kanpo estekak

* «Fernando Rey Escalera» Nor da Nor eukal itzulpengintzaren datu-basean
* Datuak: Q30156283
# Sura

Sura (arabieraz: سورة‎, plurala سور suwar) Koraneko ataletako bakoitzari ematen zaion izena da. 114 atal ditu Koranak, bakoitza bertsotan banatuta. Atalak edo surak ez dira luzera berdinekoak: laburrenak (Al-Kawthar) hiru ayat edo apalaldi ditu eta luzeenak, Al-Baqara-k, 286 apalaldi ditu. Koraneko 114 ataletatik 86 Mekako sura gisa sailkatuta daude, eta beste 28ak Medinako sura gisa. Sailkapen hau errebelazioa eman zen lekuaren arabera egiten da: Hejiraren ostean emandako edozein errebelazio Medinakoa da eta hori baino lehen lortutakoak Mekakoak dira. Mekako atalek batez ere heriotzaren ondorengo bizitzari buruzkoak eta fedeari buruzkoak dira, baina Medinakoek bizitza sozialaren antolakuntza duten oinarria, jaio berria zen umma (musulmanen komunitatea) antolatu eta asetzeko. At-Tauba sura kenduta atal guztiak basmala batekin hasten dira.
Atalek tamainaren araberako ordena dute, gutxi gorabehera, eta beraz ez dira ez kronologikoak ez tematikoak. Surak errezitatzen dira musulmanen otoitzetako zutikako zatian (Qiyam). Al-Fatiha sura, lehenengo atala, otoitzaren edozein unitatetan errezitatzen da.

## Kanpo estekak

* Datuak: Q234262
* Multimedia: Surahs / Q234262
# Infinitua ihi batean

Infinitua ihi batean. Liburuen asmakuntza Antzinaroko munduan (gaztelaniaz: El infinito en un junco. La invención de los libros en el mundo antiguo) Irene Vallejo Moreu idazlearen saiakera ospetsua da. 2019an plazaratuta, beste sari batzuen artean, 2020ko Espainiako Saiakera Sari Nazionala jaso zuen. Lehen edizioa Siruela argitaletxeak egin zuen.

## Edukia

Liburuen historiari buruzko liburua da hau. Tresna honen fabrikazioaren historia da, ia hogeita hamar mendean egin diren proba eta diseinu guztiena. Mota askotako liburuak sortu dira: kez, harriz, buztinez, ihi edo lezkaz, zetaz, larruz, zuhaitzez eginak, eta azkenak, plastikoz eta argiz eginak. Halaber, bidaia-liburua ere bada. Alexandroren gudu-zelaietara joateko, Vesuvioren mendi mazelako Papiroen Villara joateko, edo Kleopatraren jauregietara edo Hipatiaren hilketaren gertalekura, ezagututako lehen- biziko liburutegietara eta eskuizkribuak kopiatzeko lantegietara, kodex debekatuak suntsitu zituzten suetara, gulagera, Sarajevoko liburutegira eta Oxfordeko lur azpiko 2000. urteko labirintora. Liburu honek, bestalde, klasikoak mundu garaikidearekin lotzen ditu, baita gaur egungo eztabaidagaiekin ere: Aristofanes eta umoristen kontrako epaiketak, Safo eta emakumeen literatur ahotsa, Tito Livio eta fanen fenomenoa, Seneka eta egia ondokoa…
Egileen, liburuen aipamenak liburu osoan aurki daitezke. Dena dela, liburuen salbatzaileak, horiek dira saiakera honen egiazko protagonistak.

## Euskal bertsioa

Infinitua ihi batean. Liburuen asmakuntza Antzinaroko munduan izenburuarekin Fernando Rey Escalerak plazaratu zuen euskarazko bertsioa (ISBN: 978-84-91722-52-6). Edizio hori Pamielaren eskutik agertu zen.

## Erreferentziak

* ↑ «Irene Vallejo, premio nacional de ensayo por el bestseller 'El infinito en un junco'» www.elconfidencial.com 2020-11-04 (Noiz kontsultatua: 2020-12-11).
* ↑ https://www.txalaparta.eus/es/libros/infinitua-ihi-batean
* ↑ https://www.elkar.eus/es/liburu_fitxa/infinitua-ihi-batean/vallejo-irene/9788491722526

## Kanpo estekak

* (Gaztelaniaz):Euskal bertsioaren aurkezpena Youtuben.
* Datuak: Q100502971
# Irakurketaren aldeko manifestua

Irakurketaren aldeko manifestua, gaztelaniaz Manifiesto por la lectura, Irene Vallejo Moreu idazle espainiarraren saiakera ospetsua da, 2020an plazaratuta. 2020ko otsailean, Espainiako Editoreen Gremioen Federazioak irakurketaren aldeko manifestu hau eskatu zion Vallejori, ahotsa izan zedin irakurketaren eta liburuaren Estatu Itunaren eskaerarekin batera.
Euskarazko bertsioa Fernando Rey Escalera egin zuen eta 2024an argitaratu zen Pamiela argitaletxearen eskutik.

## Edukia

Bederatzi kapitulu laburretan zehar, guztiak ere literaturaren aldekoak, literatura, eta zehazki, ipuinak, babesleku bezala aurkezten zaizkigu lehenengoan; bigarrenean, ostera, literatura perspektiba hartzeko eta bakoitza bere baitara horren bilduta ez egoteko baliabidea dela azaltzen zaigu; hurrengoetan, gizakion hezkuntzaren, historiaren, komunikazioaren, edo are, memoriaren parte dela, besteak beste. «Irakurketak gure neuronen borborra eragiten du: Big Bang argitsu bat da gure adimenaren barrutian» dio egileak, zeren eta «irakurtzea ez da entzutea edo ikustea bezain pasiboa; irakurtzeak birsorkuntza eta eferbeszentzia mentala dakartza berekin».
Guztiz dibulgatzailea izan nahi duen lengoaia batekin idatzita dago; igartzen da publiko zabal batengana heldu nahi izan duela egileak, eta guztien esperientzian eta kontzientzian hazka egin. Hala ere, ez dira falta literaturari indarra eta balioa ematen dioten aipamen jasoagoak, ezta testuartekotasuna elikatzen duten keinu literarioak ere. Dibulgatiboa izanda, baliabide estilistikoekin jolas egiten du Vallejok; ideia zehatz bati forma ematen dioten askotariko metaforak eta sinboloak ekartzen ditu etengabe. Hasieran, ideia beraren hainbat errealizazio eskaintzea interesgarria, are, estetikoa ere egin zaidan arren, bukaera partean, errepikakorra egin zait tonua, zenbaitetan, gehiegitxo aukeran.

## Liburuaren fitxa

* Egilea: Irene Vallejo
* Izneburua: Irakurketaren aldeko manifestua
* Orrialdeak: 64 or.
* Argitaletxea: Pamiela
* ISBN: 978-84-91724-07-0

## Erreferentziak

* 1 2 «'IRAKURKETAREN ALDEKO MANIFESTUA'», Nagore Fernández.

## Kanpo estekak

* (Gaztelaniaz):Jatorrizko liburuaren zatia.
* Datuak: Q131449416
# Jack Wild

Jack Wild (1952ko irailaren 30 - 2006ko martxoaren 1) ingeles aktore eta abeslaria izan zen. Bere paperik ezagunena 1968ko Oliver! filmeko Artful Dodger umearena da, 16 urte zituela antzeztua. Paper horren ondorioz bigarren mailako aktoreren onenaren Oscar sarietarako izendatu zuten, historiako laugarren izendaturik gazteena. BAFTA sarietarako eta Golden Globe sarietarako ere izendatu zuten.
Paper horretaz gain H.R. Pufnstuf (1969) telesailean eta Pufnstuf filmean (1970), eta Melody (1971) eta Robin Hood: Prince of Thieves (1991) filmetan hartu zuen parte.
# Mahmud Abbas

Mahmud Abbas (arabieraz: مَحْمُود عَبَّاس‎, Maḥmūd ʿAbbās; Safed, Palestinako Britainiar Mandatua, 1935eko martxoaren 26a) Palestinako presidentea da, baita Palestinaren Askapenerako Erakundeko buru nagusietakoa ere.
Abu Mazen (arabieraz: أَبُو مَازِن‎, 'Abū Māzin) izenaz ere ezaguna, 2004an Yassir Arafat ordezkatu zuen. 2005ean Palestinar Aginte Nazionaleko lehendakari hautatu zuten. Agintaldia 2009rako amaitu behar izan zen baina alde bateko erabakia hartuz, luzatu zuen. Hamasek ez zuen luzapena onartu eta zalantzan jarri ditu bere boterea. Edonola ere, 2008ko azaroan PAEk Palestinar Estatuaren presidente hautatu zuen.

## Erreferentziak

* ↑ «Lau laguneko buruzagitza hitzartu dute palestinarrek Arafaten ondorengo trantsizioa egiteko» Berria 2004-11-10.
* ↑ «Abbas palestinarren presidenteak atzeratu egin ditu Legebiltzarrerako hauteskundeak» Berria 2005-06-04.
* Datuak: Q127998
* Multimedia: Mahmoud Abbas / Q127998
# Melody (espainiar abeslaria)

Melodía Ruiz Gutiérrez (Puerto Serrano, Espainia, 1990eko urriaren 12a), ezagunagoa Melody izen artistikoaz, espainiar abeslaria, abestigilea, aktorea eta modeloa da.

## Diskografia
### Estudioko diskoak

* De pata negra (2001)
* Muévete (2002)
* T. Q. M. (2003)
* Melodía (2004)
* Los buenos días (2008)
* Mucho camino por andar (2014)

## Filmografia
### Telesailak

| Urtea | Izenburua | Pertsonaia | Oharrak |
| 2002, 2016 | Cuéntame cómo pasó | Úrsula / Estrella | Bi ataletan |
| 2018 | Arde Madrid | Carmen Sevilla | Bi ataletan |

### Filmak

| Urtea | Izenburua | Pertsonaia | Oharrak |
| 2015 | Ahora o nunca | Irene Fernández | |
# Sona Jobarteh

Maya Sona Jobarteh (Londres, 1983ko urriaren 17a) abeslari, musikagile eta aktore gambiarra eta ingelesa da. Griot familia batetik datorren aurreneko emakumezko kora jotzaile profesionala da.

## Biografia

Londresen jaio bazen ere bere gambiar jatorria aldarrikatzen du eta Ingalaterran beste bizi da Gambian. Afrika mendebaldeko tradizioak zabaldu eta berrinterpretatzen ditu, musiko garaikideek hip hop eta jazzarekin egiten dituzten uztartzeak baztertuz.
Afrika mendebaldeko bost kora-jotzaile familia garrantzitsu daude eta horietako baten parte da Sona Jobarteh. Amadu Bansang Jobarteh kora jotzaile handiaren biloba da. Kora 21 soka dituen harpa antzeko musika tresna da, aitarengandik semearengana pasatzen dena, eta Jobarteh aurreneko emakumezko kora jotzaile profesionala bihurtu da. 11 urte zaharragoa den Tunde Jegede anaiak erakutsi zion hiru urte baino ez zituela eta Gambiara anaiarekin edo aitarekin egiten zituen urteroko bidaietan praktikatzen zuen.
Londresko Royal College of Music kontserbatorioan txelo, piano eta harpa ikasketak egin zituen eta Purcell School of Music gazteentzako akademian musika konposatzen ikasi zuen.

## Musika ibilbidea

Lau urte zituela hartu zuen parte emanaldi batean Londresko Jazz Café-ren eszenatokian eta haurtzaroan hainbat jaialditan haru zuen parte. Ikasle zela hainbat orkestratako proiektutan aritu zen, Royal Philharmonic Orchestrarekin ere kolaboratu zuen emanaldi batzuetan. Horrela iritsi ziren Spoken Herbs eta Nu Beginin diskoetako parte-hartzeak. 2005 urtean 500 Years Later filmean Tunde Jegede anaiak egin zuen soinu-banda eta Sona Jobarteh kora-jotzaile gisa azaldu zen.
2008 urtean Afro Acoustic Soul diskoa atera zuen, bere aurrenekoa. Abestiek maitasun gazi-gozoetaz hitz egiten zuten eta gai sozialak lantzen dituzten hitzak ere badaude.
2010 urtean Afrikari buruzko dokumentala zen Motherland filmeko soinu-banda egin zuen. Afrika mendebaldeko Griot tradizioa islatu zuen konposizioetan.
2011n bigarren diskoa atera zuen, Fasiya.

## Diskografia
### Diskoak

* Afro Acoustic Soul (2008)
* Fasiya (2011)

### Kolaborazioak

* Spoken Herbs (2006) - ekoizlea eta artista gonbidatua
* Nu Beginin (2007) - artista gonbidatua

### Filmen soinu-bandak

* Motherland: The Score (2010)

## Filmografia

* 500 Years Later - Kora jotzailea
* The Idea - aktorea
* Broken Embraces - Kora jotzailea
* The First Grader - abeslaria

## Erreferentziak

* 1 2 3 4 5 6 «Meet Sona Jobarteh: Britainâ€™s Queen of the Kora!» www.thenewblackmagazine.com (Noiz kontsultatua: 2019-01-18).
* 1 2 3 (Gaztelaniaz) «Sona Jobarteh ofrecerá concierto en el Teatro Diana» El Informador :: Noticias de Jalisco, México, Deportes & Entretenimiento (Noiz kontsultatua: 2019-01-18).
* ↑ www.charliegillett.com (Noiz kontsultatua: 2019-01-18).
* 1 2 «African Success : Biography of Sona Maya JOBARTEH» www.africansuccess.org (Noiz kontsultatua: 2019-01-18).
* ↑ «MOTHERLAND | Official Film Site | Owen 'Alik Shahadah» www.themotherland.info (Noiz kontsultatua: 2019-01-18).
* ↑ «Sona Jobarteh» IMDb (Noiz kontsultatua: 2019-01-18).

## Kanpo estekak

* Webgune ofiziala
* Datuak: Q773793
* Multimedia: Sona Jobarteh / Q773793
# Melody

Melody honakoa izan daiteke:

## Pertsonak
### Ponte-izena

* Melody Anderson (1955), kanadar aktorea eta gizarte-langilea.
* Melody Barnes (1964), politikari estatubatuarra.
* Melody Beattie (1948), auto-laguntza liburuen egilea
* Melody Brown (1984), The 5 Browns musika taldeko partaidea.
* Melody Chan, estatubatuar matematikaria
* Melody Currey (1950–2022), estatubatuar politikaria.
* Melody Gardot (1985), estatubatuar musikaria.
* Melody Harris-Jensbach (1961), korear-estatubatuar CEOa, Pumako arduradunetako bat.
* Melody Horrill (1968), eguraldiaren aurkezle australiarra.
* Mélody Johner (1984), suitzar zaldizkoa.
* Melody Kay (1979), estatubatuar abeslaria.
* Melody Lacayanga, So You Think You Can Dance saioko dantzaria.
* Melody McCray-Miller (1956), Kansasko politikaria.
* Melody Perkins (1974), aktorea.
* Melody Thomas Scott (1956), estatubatuar aktorea.
* Melody Thornton (1984), Pussycat Dolls taldeko kidea.
* Melody Nurramdhani Laksani (1992), Indonesiar aktoreak.

### Abizena

* Tony Melody (1922-2008), ingeles aktorea.

### Izen artistikoa

* Melody (belgikar abeslaria)
* Melody (brasildar abeslaria)
* Melody (espainiar abeslaria)
* Melody (aktorea), (1982), Myanmarreko aktorea.
* Melody (japoniar abeslaria)
* Melody Trouble Vixen, estatubatuar borroka libreko borrokalaria.

## Filmak

* Melody (1953ko filma), Disney.
* Melody (1971ko filma), Britainiar filma.
* Melody (2014ko filma), Belgikako filma.
* Melody (2015ko filma), kannadaz egindako filma.
* Melody (2023ko filma), Tajikistan-Irango filma.

## Bestelakoak

* Melody (mahatsa), mahats mota.
* Melody (patata), patata mota.
# Haj

Haj (arabieraz: حَجّ‎, Ḥaǧǧ, euskaraz: «erromesaldi») urtero Mekarako egiten duten islamiar erromesaldia da, hartarako ahalmena duten musulman guztiek bizitzan behin derrigorrez egin behar dutena. Islamaren bost euskarrietako bat da (besteak xahada, salat, zakat eta saum direlarik). Erromesak zazpi itzuli eman behar ditu Kaaba tenpluaren inguruan eta Abrahamen harri beltza ukitu behar du eta musu eman.
Erromesaldia Dhu al-Hijja hilaren 8. eta 12. (eta batzuetan 13.) egunen artean gertatzen da. Haj Mahomaren bizitzan lotuta dago, baina islamiar tradizioaren arabera, erritua antzinagokoa da, Ibrahimen garaikoa hain zuzen ere.

## Erreferentziak

* ↑ Berria. Haj. in: Estilo Liburua..
* ↑ (Ingelesez) Mohammad Taqi al-Modarresi. (2016-3-26). The Laws of Islam. Enlight Press, 471 or. ISBN 978-0994240989..
* ↑ (Ingelesez) Long, Matthew. (2011). Islamic Beliefs, Practices, and Cultures. Marshall Cavendish Corporation, 86 or. ISBN 978-0-7614-7926-0..
* ↑ (Ingelesez) heliohost.org. 13th of Zil Hajj. .

## Kanpo estekak

* Datuak: Q234915
* Multimedia: Hajj / Q234915
# Biniliden kloruro

Biniliden kloruroa edo 1,1-dikloroetilenoa konposatu organikoa da, CCl$_2$CH$_2$ formula duena, organokloratuen familiakoa. Usain gozoko likido kolorgea da. Ohiko disolbatzaile organikoetan disolbagarria da, baina apenas uretan.
Polimeroak edo kopolimeroak ekoizteko monomero gisa baliatzen da.

## Sintesia

Biniliden kloruroa 1,1,2-trikloroetanoaren deshidroklorazioz ekoizten da, base bat, NaOH esaterako, katalizatzaile gisa usatuz 100 C-tan.
${\ce {Cl2CHCH2Cl + NaOH -> Cl2C=CH2 + NaCl + H2O}}$

## Erabilera

Biniliden kloruroa monomero gida usatzen da bai poli(biniliden kloruro)a sintetizatzeko baita hainbat kopolimero ekoizteko ere. Kopolimeroak binil kloruroarekin, akrilonitriloarekin eta metil metakrilatoarekin eratzen ditu.

## Toxikotasuna

Biniliden kloruroak begiak, eztarria, eta larruazala narritatzen ditu. Buruko minak, ondoeza eta nauseak eragin ditzake.

## Erreferentziak

* 1 2 (Ingelesez) PubChem. «Vinylidene chloride» pubchem.ncbi.nlm.nih.gov (Noiz kontsultatua: 2024-12-15).
* ↑ (Ingelesez) Rossberg, Manfred; Lendle, Wilhelm; Pfleiderer, Gerhard; Tögel, Adolf; Dreher, Eberhard-Ludwig; Langer, Ernst; Rassaerts, Heinz; Kleinschmidt, Peter et al.. (2006). «Chlorinated Hydrocarbons» Ullmann's Encyclopedia of Industrial Chemistry (John Wiley & Sons, Ltd) doi:10.1002/14356007.a06_233.pub2. ISBN 978-3-527-30673-2. (Noiz kontsultatua: 2024-12-15).
* ↑ «T3DB: 1,1-Dichloroethene» www.t3db.ca (Noiz kontsultatua: 2024-12-15).
* Datuak: Q161284
* Multimedia: 1,1-Dichloroethene / Q161284
# Alforkan meskita

Alforkan meskita Bilboko Kontzezio zeharkalean dagoen meskita bat da, Al-Furqan (arabieraz: سورة الفرقان‎, "irizpidea") suraren izena duena. Bilbo Zaharrean dagoen tenpluak 398 fededun har ditzake. 2012ko uztailaren 20an, Ramadanaren lehen egunean, ateak ireki zituztenean, Euskal Herriko meskitarik handiena zen.

## Erreferentziak

* ↑ (Gaztelaniaz) Heras, Ainhoa De las. (2016-05-07). «La Ertzaintza disuelve un tumulto en la mezquita de Concepción» El Correo (Noiz kontsultatua: 2024-12-15).
* ↑ EiTB. (2012/07/20). Euskadiko meskita handiena ireki dute, Bilbon. .

## Kanpo estekak

* Datuak: Q24037748
# Kai Häfner

Kai Häfner (1989ko uztailaren 10a) Alemaniako eskubaloi jokalaria da TVB Stuttgart eta Alemaniako talde nazionalaeant. 2016ko Udako Olinpiar Jokoetan brontzezko domina lortu zuen eta 2024ean, Parisen, zilarrezkoa.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro | 03 ! | Gizonezkoa |
| 2024 | Paris | 02 ! | Gizonezkoa |
| Munduko Txapelketak ||||
| Urtea | Lekua | Domina | Proba |
| 2016 | Polonia | 01 ! | Gizonezkoa |

## Erreferentziak

* ↑ DHB profile
* ↑ Kai Häfner. eurohandball.com.
# Shani Wallis

Shani Wallis (Tottenham, Londres, 1933ko apirilaren 14 - ) Ingalaterrako aktore eta abeslaria da. Antzerkian, zineman eta telebistan lan egin du, Erresuma Batuan zein Ameriketako Estatu Batuetan. Royal Academy of Dramatic Arteko graduatua da, eta ezaguna da West Enden egindako hainbat paperengatik, baita hainbat Oscar sari irabazi zituen Oliver! film musikalean egindako paperarengatik.

## Erreferentziak

* ↑ (Ingelesez) Robinson, Peter. (2018-01-05). «I would have liked a bit more from my career after Oliver says Shani Wallis» The Sunday Post (Noiz kontsultatua: 2024-12-15).

## Kanpo estekak

* Datuak: Q3481413